JAVNA VATROGASNA POSTROJBA

GRADA ZAGREBA

Zagreb, Savska cesta 1/3

KLASA: 402-08/17-01/2

URBROJ: 251-366-101-1

ZAGREB, 22.srpnja.2020. godine

Ured za upravljanje u hitnim situacijama

Ulica kneza Branimira 71b

10000 Zagreb

PREDMET: Dostava podataka za izradu Polugodišnjeg izvještaja o

izvršenju Proračuna Grada Zagreba

**Glava 02. Javna vatrogasna postrojba**

Temeljem Proračuna Grada Zagreba za 2020. godinu, za obavljanje djelatnosti Javnoj vatrogasnoj postrojbi Grada Zagreba, predviđeno je 88.046.000,00 kn. Od toga se na sredstva za decentraliziranu funkciju vatrogastva odnosi 42.259.000,00 kn, a Grad Zagreb je kao nadstandard osigurao dodatnih 45.787.000,00 kuna. Od navedenog iznosa 900.000,00 kuna namijenjeno je za opremanje Javne vatrogasne postrojbe.

**Glava 02. Javna vatrogasna postrojba**

**Cilj 1.** Postizanje zadovoljavajuće razine protupožarnog djelovanja kako u preventivi, tako i u operativi

U razdoblju od 01.01. – 30.06.2020. godine, Javna vatrogasna postrojba Grada Zagreba imala je ukupno **4733** intervencija od čega je bilo **616** požara, **2638** tehničkih intervencija, **6** intervencija s opasnim tvarima, **1469** ostalih intervencija, te **4** ostalih operativnih aktivnosti. Od požarnih intervencija **259** se odnosi na požare na objektima, **296** na požare na otvorenom prostoru, **53** u prometu i **8** na požare u industrijskom postrojenju. Od tehničkih intervencija **2395** je zabilježeno na objektima, **137** na otvorenom prostoru, **106** u prometu i **0** u industrijskom postrojenju.

U događajima za koje su slijedile intervencije spašeno je ukupno **115** građana. Smrtno je stradalo ili umrlo **52** građana a povrijeđeno ili bolesno je **88** građana i **1** djelatnik JVP Zagreb.

U izvještajnom razdoblju Javna vatrogasna postrojba Grada Zagreba pravovremeno je ispunjavala svoju primarnu i zakonom propisanu zadaću spašavanja ljudi i imovine. Ekipe za intervenciju stižu na mjesto djelovanja u propisanom roku (15 min) do krajnje točke djelovanja.

Ovo je izvještajno razdoblje specifično od dosadašnjih po potresu koji je zadesio Grad Zagreb. Samom tom činjenicom i broj intervencija je izražen u ovim brojkama.

Samo smo 27.03. odradili 1052 hitne intervencije a ukupno smo kroz godinu imali oko 1900 intervencija. U istom danu primljeno je još 487 dojava. Sve intervencije su odrađene uspješno i maximalno smo spriječili daljnje urušavanje objekata te tako smanjili nastajanje većih materijalnih šteta.

Svi požari ugašeni su na vrijeme te nije došlo do katastrofalnih požara sa većim ljudskim žrtvama, te je na taj način spriječeno nastajanje velikih materijalnih šteta.

**Cilj 2.** Opremanje Javne vatrogasne postrojbe

Iz proračuna Grada Zagreba 900.000,00 kuna se realizira kroz stavku Opremanja Javne vatrogasne postrojbe.

Kako smo upoznati sa situacijom koja je zadesila Grad Zagreb, odnosno potresom, samim tim bili smo primorani i kod Opremanja sredstva utrošiti sukladno sa situacijom.

Realizirana je nabava komunikacijske opreme, ručnih radio stanica, radijskih postaja, setova za gašenje požara, setova za podupore, kompleta zračnih jastuka, ručnih svjetiljki, prenosivih reflektora. Oprema za održavanje i zaštitu kao i instrumenti ,uređaji i strojevi utrošeni su većim dijelom u gore navedenom periodu.

Nenaplaćenih potraživanja kao i nepodmirenih obveza Javna vatrogasna postrojba sa 30.06.2020.godine, nema. Također nema ni potencijalnih obveza po osnovi sudskih postupaka.

U prilogu Vam dostavljamo podatke o ostvarenju planiranih vlastitih i namjenskih prihoda i primitaka koji nisu uplaćeni u Proračun kao i o izvršenim rashodima i izdatcima iz tih izvora.

Isto tako dostavljamo Vam podatke o izvršenju razvojnih programa uključujući i tekstualno obrazloženje ciljeva Javne vatrogasne postrojbe Grada Zagreba.

S poštovanjem,

ZAPOVJEDNIK

Siniša Jembrih, dipl. ing.

Prilog:

-Tablica vl. prihoda

-Tablica vl .rashoda

-shema (izvršenje aktivnosti/projekta)

Dostaviti:

-Naslovu

-pismohrana